Document ID: 32006R1929

PADOMES REGULA (EK) NR. 1929/2006
(2006. gada 23. oktobris),
ar ko īsteno Nolīgumu vēstuļu apmaiņas veidā starp Eiropas Kopienu un Urugvaju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Ar Padomes Regulu (EEK) Nr. 2658/871 (1) ir izveidota preču nomenklatūra, turpmāk- “Kombinētā nomenklatūra”, kā arī noteiktas kopējā muitas tarifa līgtās nodokļu likmes.
(2)
Ar Lēmumu 2006/997/EK (... gada ...) (2), lai noslēgtu Nolīgumu vēstuļu apmaiņas veidā starp Eiropas Kopienu un Urugvaju, Padome Kopienas vārdā ir apstiprinājusi iepriekš minēto nolīgumu nolūkā noslēgt sarunas, kas sāktas saskaņā ar VVTT 1994 XXIV panta 6. punktu,
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikuma trešās daļas III sadaļas 7. pielikumu (PTO kvotas, ko var atklāt Kopienas kompetentās iestādes) attiecība uz KN kodu 0201 30 00 groza šādi:
1)
definīciju tarifa likmes kvotai attiecībā uz 4 000 tonnām “Atkaulota augstākā labuma gaļa, svaiga, dzesināta vai saldēta, kas atbilst šādai definīcijai: īpašas vai labas kvalitātes liellopu gaļas izcirtņi, kas iegūti no tikai ganībās ganītiem lopiem, kuru kaušanas dzīvsvars nepārsniedz 460 kilogramus; tie ir īpaši izcirtņi kartona kārbā special boxed beef. Uz šiem izcirtņiem var būt burti “sc” (special cuts, īpaši izcirtņi)” aizstāj ar šādu tekstu:
“Atkaulota augstākā labuma liellopu gaļa, svaiga, dzesināta vai saldēta”;
2)
sadaļā “Citi noteikumi un nosacījumi” iekļauj šādus tekstu: “Piegādātājvalsts: Urugvaja”.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 23. oktobris.

Labels: 3
15
17
18